Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1626

3. cikk A tengerentúli országoknak és területeknek az Európai Gazdasági Közösséggel való társulásáról szóló 1980. december 16-i tanácsi határozat I. melléklete a következő szöveggel egészül ki: „6.A Dán Királyság különálló közössége: – Grönland.” 2004/60/II. szám 2004/60/II. szám EGYSÉGES EURÓPAI OKMÁNY ŐFELSÉGE A BELGÁK KIRÁLYA, ŐFELSÉGE DÁNIA KIRÁLYNŐJE, A NÉMETORSZÁGI SZÖVETSÉGI KÖZTÁRSASÁG ELNÖKE, A GÖRÖG KÖZTÁRSASÁG ELNÖKE, ŐFELSÉGE SPANYOLORSZÁG KIRÁLYA, A FRANCIA KÖZTÁRSASÁG ELNÖKE, ÍRORSZÁG ELNÖKE, AZ OLASZ KÖZTÁRSASÁG ELNÖKE, Ő KIRÁLYI FENSÉGE A LUXEMBURGI NAGYHERCEG, ŐFELSÉGE HOLLANDIA KIRÁLYNŐJE, A PORTUGÁL KÖZTÁRSASÁG ELNÖKE, ŐFELSÉGE NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE, ATTÓL A SZÁNDÉKTÓL VEZÉRELVE, hogy folytassák azt a munkát, amely az Európai Közösségeket létrehozó szerződések alapján kezdődött meg, és hogy az államaik közötti kapcsolatok egészét az 1983. június 19-i stuttgarti ünnepélyes nyilatkozatnak megfelelően Európai Unióvá alakítsák át, AZZAL AZ ELHATÁROZÁSSAL, hogy ezt az Európai Uniót egyrészről a saját szabályaiknak megfelelően működő Európai Közösségek alapján, másrészről a Szerződő Államok között a külpolitika terén folytatott Európai Együttműködés alapján valósítsák meg, valamint hogy ezt az uniót a szükséges cselekvési eszközökkel felruházzák, AZZAL A SZÁNDÉKKAL, hogy együtt munkálkodjanak a demokrácia előmozdításán a tagállamok alkotmányában és törvényeiben, az emberi jogok és alapvető szabadságok védelméről szóló egyezményben, valamint az Európai Szociális Chartában elismert alapvető jogok – így különösen a szabadság, az egyenlőség és a társadalmi igazságosság – alapján, MEGGYŐZŐDVE arról, hogy az Európa-gondolat, a gazdasági integráció és a politikai együttműködés terén elért eredmények, valamint az új fejlemények szükségessége megfelel Európa demokratikus népei óhajának, akik számára az általános választójog alapján választott Európai Parlament nélkülözhetetlen kifejezési eszköz, TUDATÁBAN az Európára háruló felelősségnek, hogy azon fáradozzon, hogy mindinkább egy hangon szóljon, és hogy egységesen és szolidárisan cselekedjen, közös érdekeinek és függetlenségének eredményes védelmezése érdekében, és így különösképpen hogy a demokrácia és a jog, valamint az emberi jogok tiszteletben tartásának elveit kifejezésre juttassa, amelyhez oly szorosan kapcsolódnak, annak érdekében, hogy külön is hozzájáruljanak a nemzetközi béke és biztonság megőrzéséhez, az Egyesült Nemzetek alapokmánya keretében általuk tett vállalásnak megfelelően, AZZAL AZ ELTÖKÉLT SZÁNDÉKKAL, hogy a közös politikák kiterjesztésével és új célok követésével javítsák a gazdasági és társadalmi helyzetet, és hogy a Közösségek zavartalanabb működését azáltal biztosítsák, hogy az intézmények számára lehetővé teszik hatásköreik gyakorlását olyan körülmények között, amelyek leginkább szolgálják a közösségi érdekeket, MIVEL az állam- és kormányfők az 1972. október 19-től 21-ig tartott párizsi konferenciájukon jóváhagyták a Gazdasági és Monetáris Unió fokozatos megvalósítására vonatkozó célkitűzést, TEKINTETTEL az 1978. július 6–7-i brémai Európai Tanács elnökségének következtetéseihez csatolt mellékletre, valamint az Európai Monetáris Rendszer (EMR) bevezetéséről és az ahhoz kapcsolódó kérdésekről szóló 1978. december 5-i európai tanácsi állásfoglalásra, továbbá figyelembe véve, hogy ennek az állásfoglalásnak megfelelően a Közösség és a tagállamok központi bankjai számos intézkedést hoztak a monetáris együttműködés végrehajtása érdekében, ÚGY HATÁROZTAK, hogy elfogadják ezt az okmányt, és e célból meghatalmazottjaikként jelölték ki: ŐFELSÉGE A BELGÁK KIRÁLYA: Leo Tindemans külkapcsolatokért felelős minisztert, ŐFELSÉGE DÁNIA KIRÁLYNŐJE: Uffe ELLEMANN-JENSEN külügyminisztert, A NÉMETORSZÁGI SZÖVETSÉGI KÖZTÁRSASÁG ELNÖKE: Hans-Dietrich GENSCHER szövetségi külügyminisztert, 2004/60/II. szám A GÖRÖG KÖZTÁRSASÁG ELNÖKE: Karolosz PapouliasZ külügyminisztert, ŐFELSÉGE SPANYOLORSZÁG KIRÁLYA: Francisco FERNÁNDEZ ORDÓÑEZ külügyminisztert, A FRANCIA KÖZTÁRSASÁG ELNÖKE: Roland DUMAS külkapcsolatokért felelős minisztert, ÍRORSZÁG ELNÖKE: Peter Barry, T. D. külügyminisztert, AZ OLASZ KÖZTÁRSASÁG ELNÖKE: Giulio Andreotti külügyminisztert, Ő KIRÁLYI FENSÉGE A LUXEMBURGI NAGYHERCEG: Robert Goebbels külügyminisztériumi államtitkárt, ŐFELSÉGE HOLLANDIA KIRÁLYNŐJE: Hans van den BROEK külügyminisztert, A PORTUGÁL KÖZTÁRSASÁG ELNÖKE: Pedro Pires de Miranda külügyminisztert, ŐFELSÉGE NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE: Lynda Chalker külügyi és nemzetközösségi minisztert AKIK kicserélve jó és kellő alakban talált meghatalmazásaikat a következőkben állapodtak meg: I. CÍM KÖZÖS RENDELKEZÉSEK

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes